കാട്ടാനയുടെ ആക്രമണത്തില് മരിച്ചവരുടെ കുടുംബത്തിന് നഷ്ടപരിഹാരം നല്കണം മലപ്പുറം : കാട്ടാനയുടെ ആക്രമണത്തില് കോനൂര്കണ്ടിയില് രണ്ടാഴ്ചയ്ക്കിടയില് കൊല്ലപ്പെട്ട രണ്ടു പേരുടെ കുടുംബത്തിനു നഷ്ടപരിഹാരം നല്കാണാമെന്ന് സംസ്ഥാന മനുഷ്യാവകാശ കമ്മീഷന്. സംഭവത്തില് റിപ്പോര്ട്ട് സമര്പ്പിക്കുവാനും കമീഷന് ആവശ്യപ്പെട്ടു. തിരൂര് പൊതുമരാമത്ത് റസ്റ്റ് ഹൗസില് നടന്ന സിറ്റിംഗില് നിലന്പൂര് ഡിവിഷണല് ഫോറസ്റ്റ് ഓഫീസര്ക്കു വേണ്ടി നിലന്പൂര് റേഞ്ച് ഓഫീസര് സര്പ്പിച്ച വിശദീകരണം ജുഡീഷല് അംഗം കെ. ബൈജുനാഥ് തള്ളി. മരിച്ചവരുടെ കുടുംബത്തിനു നഷ്ടപരിഹാരം നല്കാനാകില്ലെന്നായിരുന്നു വനം വകുപ്പിന്റെ നിലപാട്.കാട്ടാനയുടെ ആക്രമണത്തിലല്ല രണ്ടുപേര് കൊല്ലപ്പെട്ടതെന്ന തരത്തില് മരിച്ചവരെ കുറ്റപ്പെടുത്തിക്കൊണ്ടുള്ള റിപ്പോര്ട്ടാണ് വനം വകുപ്പ് സമര്പ്പിച്ചത്. അതിനാലാണ് സമര്പ്പിച്ച റിപ്പോര്ട്ട് കമീഷണ് അംഗീകരിക്കാതെ തള്ളിയത്. The post കാട്ടാനയുടെ ആക്രമണത്തില് മരിച്ചവരുടെ കുടുംബത്തിന് നഷ്ടപരിഹാരം നല്കണം first appeared on MalayalamExpressOnline.